gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9357, del 08-06-2022 (2022/5160)

ACORD de 23 de desembre de 2021, del Consell, pel qual s'autoritza una transferència de crèdit entre programes, del capítol 2 dels programes 513.10, Infraestructures públiques, i 511.10, Direcció i serveis generals, al capítol 3 d'aquest últim programa, en la Conselleria de Política Territorial, Obres Públiques i Mobilitat, per import global de 950.000 euros. Expedient 08.014/21-229.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9357

Data del DOGV
:   08-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5160


Data del document
:   23-12-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 23 de desembre de 2021, del Consell, pel qual s'autoritza una transferència de crèdit entre programes, del capítol 2 dels programes 513.10, Infraestructures públiques, i 511.10, Direcció i serveis generals, al capítol 3 d'aquest últim programa, en la Conselleria de Política Territorial, Obres Públiques i Mobilitat, per import global de 950.000 euros. Expedient 08.014/21-229. [2022/5160]  
  
La Conselleria de Política Territorial, Obres Públiques i Mobilitat planteja la necessitat d'incrementar la dotació del capítol 3 del programa 511.10, Direcció i serveis generals, per import de 950.000 euros, per resultar insuficient el seu actual saldo disponible per a donar compliment a obligacions econòmiques per interessos de demora i legals derivades de sentències judicials i actes d'extensió de sentència de la Sala Contenciosa Administrativa del Tribunal Superior de Justícia de la Comunitat Valenciana.  
Per al seu finançament la citada conselleria proposa la transferència de disponibilitats existents en el capítol 2 dels programes 511.10, Direcció i serveis generals, 513.10, Infraestructures públiques.  
A aquest efecte i en virtut del que es disposa en els articles 21 i 23 de la Llei 4/2020 de pressupostos de la Generalitat per a l'exercici 2021, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar la minoració de crèdit en les aplicacions i pels imports següents:  
  
Aplicació Import  
34.63.36.082.55.2 250.000  
06.72.38.216.58.5 700.000  
Total minoracions 950.000  
  
  
  
Segon  
Autoritzar un increment de crèdit en l'aplicació pressupostària 60.05.66.599.81.7 per import de 950.000 euros.  
  
València, 23 de desembre de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9381, del 12-07-2022 (2022/6554)

Extracte de la Resolució de 5 de juliol de 2022, del Vicerectorat d'Estudiantat i Vida Saludable de la Universitat Jaume I de Castelló, per la qual es convoca el programa «Talent Rural e Impuls Rural 2022».
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9381

Data del DOGV
:   12-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6554


Data del document
:   05-07-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 5 de juliol de 2022, del Vicerectorat d'Estudiantat i Vida Saludable de la Universitat Jaume I de Castelló, per la qual es convoca el programa «Talent Rural e Impuls Rural 2022». [2022/6554]  
BDNS (identif.): 637756.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/637756  
  
Primer. Beneficiaris  
Estudiantat d'estudis oficials de grau i/o màster de la Universitat Jaume I que estiga en disposició de realitzar pràctiques acadèmiques externes, curriculars o extracurriculars.  
  
Segon. Finalitat  
Realització de pràctiques externes, concordants amb els estudis i qualificació de les persones participants, en PIMES creatives i innovadores o en administracions públiques locals les quals, per estar emplaçades en xicotetes poblacions rurals d'interior de menys de 3000 habitants, són desconegudes i tenen dificultats per a atraure-hi el talent.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquestes ajudes és de 48290 -  
  
Cinqué. Termini de presentació de sol·licituds  
Deu dies hàbils comptadors des de l'endemà de la publicació de la convocatòria en el tauler d'anuncis oficials de la Universitat Jaume I.  
  
Castelló de la Plana, 5 de juliol de 2022.- La rectora, p. d. (R 24.05.2022; DOGV 9349, 27.05.2022), la vicerectora d'Estudiantat i Vida Saludable: M.ª del Carmen Pastor Verchili.
Diari Oficial de la Generalitat Valenciana


Sumari del DOGV 9409, del 22-08-2022 (2022/7690)

Extracte de la convocatòria per a proveir, en propietat, una plaça de tècnic o tècnica en integració social.
------------------------------------------------------------------------------------------------------------

### Dades del document

Número de DOGV
:   9409

Data del DOGV
:   22-08-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/7690


Data del document
:   11-08-2022

Organisme emissor
:   Ajuntament de Vinaròs

Tipus de document
:   Extracte

Descriptors 

:   * Vinaròs
    * concurs administratiu

Extracte de la convocatòria per a proveir, en propietat, una plaça de tècnic o tècnica en integració social. [2022/7690]  
En el Butlletí Oficial de la Província de Castelló número 96, de data 11 d'agost de 2022, s'han publicat les bases de la convocatòria d'una plaça de tècnic o tècnica en integració social, escala d'administració especial, subescala tècnica, tècnics mitjans, grup B, vacant en la plantilla de personal funcionari de l'Ajuntament de Vinaròs i inclosa en l'oferta d'ocupació pública 2022, pel sistema de selecció oposició, per torn lliure, aprovades per Decret de l'Alcaldia núm. 1950, de data 28 de juliol de 2022.  
El termini de presentació de sol·licituds serà de 20 dies hàbils comptadors a partir del següent al de la publicació de l'extracte de la corresponent convocatòria en el Boletín Oficial del Estado.  
Els successius anuncis relacionats amb aquesta convocatòria es publicaran únicament en el Butlletí Oficial de la Província de Castelló i en el tauler d'anuncis de la Seu Electrònica de l'Ajuntament.  
Cosa que es fa pública per a general coneixement.  
  
Vinaròs, 11 d'agost de 2022.- L'alcalde: Guillermo Alsina Gilabert.
Diari Oficial de la Generalitat Valenciana


Sumari del DOGV 9291, del 04-03-2022 (2022/1715)

Citació a termini a les persones interessades en el recurs contenciós-administratiu, procediment ordinari 4/492/8312-IW, a comparéixer en la via jurisdiccional.
----------------------------------------------------------------------------------------------------------------------------------------------------------------

### Dades del document

Número de DOGV
:   9291

Data del DOGV
:   04-03-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/1715


Organisme emissor
:   Conselleria de Sanitat Universal i Salut Pública

Tipus de document
:   Anunci

Citació a termini a les persones interessades en el recurs contenciós-administratiu, procediment ordinari 4/492/0824-EC, a comparéixer en la via jurisdiccional. [2022/1715]  
La Sala Contenciosa Administrativa, Secció 4, del Tribunal Superior de Justícia de la Comunitat Valenciana ha reclamat a aquesta conselleria l'expedient corresponent al procediment següent:  
  
Referència: procediment ordinari 4/000492/4883-YC.  
Òrgan jurisdiccional: Sala Contenciosa Administrativa, Secció 4, del Tribunal Superior de Justícia de la Comunitat Valenciana.  
Recurrent: Hospital Valencia al Mar, SLU.  
Persones interessades: aquelles els drets o interessos legítims de les quals pogueren quedar afectats per l'estimació de les pretensions de la part demandant.  
Descripció: recurs contenciós administratiu interposat contra la Conselleria de Sanitat Universal i Salut Pública contra desestimació per silenci administratiu de la reclamació presentada el 23 de febrer de 2021 davant de la Conselleria de Sanitat Universal i Salut Pública i contra l'Acord de 26 d'octubre de 2021, del Jurat d'Expropiació de València, que inadmet sol·licitud de preu just en l'expedient 143/2021.  
  
  
D'acord amb el que es preveu en l'article 48 de la Llei 29/1998, de 13 de juliol, de la jurisdicció contenciosa administrativa, s'acorda citar a termini les persones interessades en el procediment descrit, a fi que, degudament representades en la forma prevista en l'article 23 de la Llei 29/1998, de 13 de juliol, puguen comparéixer en la via jurisdiccional i personar-se en actuacions en el termini de nou dies, si al seu dret convé, en qualitat de demandades, per mitjà d'un escrit dirigit a l'òrgan jurisdiccional esmentat.  
  
Es fa constar, no obstant això, que la Generalitat, representada pels lletrats de l'Advocacia General, compareix en aquest recurs en defensa del manteniment de l'acte recorregut.  
  
València, 28 de febrer de 2022.- La sotssecretària: Mònica Almiñana Riqué.
Diari Oficial de la Generalitat Valenciana


Sumari del DOGV 9306, del 25-03-2022 (2022/2085)

Informació pública de la resolució de l'adjudicació de la condició d'agent urbanitzador del Programa del SUI06 del Pla general d'ordenació urbana.
--------------------------------------------------------------------------------------------------------------------------------------------------

### Dades del document

Número de DOGV
:   9306

Data del DOGV
:   25-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2085


Data del document
:   10-03-2022

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * administració local
    * pla d'urbanisme

Informació pública de la resolució de l'adjudicació de la condició d'agent urbanitzador del Programa del SUI06 del Pla general d'ordenació urbana. [2022/2085]  
En data 28 d'octubre de 2021, el Ple, en sessió extraordinària, va adoptar el següent acord en relació a resolució de l'adjudicació de la condició d'urbanitzador i del Programa del SUI06 del PGOU, a favor de la mercantil Augimar Empresa Urbanizadora, SA (expedient 175/2021), que, en la seua part resolutiva diu:  
  
«Primer. Resoldre l'adjudicació del SUI06 a favor de la mercantil Augimar Empresa Urbanizadora, SA, per causa d'haver-se iniciat la fase de liquidació en el concurs 28/2010 instruït pel Jutjat Mercantil núm. 1 de Castelló i, al costat de la causa anterior, per incompliment dels terminis d'execució de l'obra urbanitzadora. I, a conseqüència de l'anterior, resoldre la condició d'urbanitzador del sector SUI06 a la mercantil Augimar Empresa Urbanizadora, SA, mantenint la programació i els projectes aprovats i assumint-ne l'Ajuntament la gestió directa. A aquest efecte es realitzarà la comprovació, mesurament i liquidació de les obres d'urbanització.  
  
Segon. Confiscar l'aval d'import 244.850,98 - presentat en garantia de l'execució del SUR06.  
  
Tercer. Iniciar els tràmits per a la liquidació del contracte i determinar, si escau, els danys i perjudicis causats.  
  
Quart. Notificar el present acord a la mercantil urbanitzadora i altres interessats en l'expedient.  
  
Cinqué. Publicar l'acord de resolució del programa d'actuació integrada en el Diari Oficial de la Generalitat Valenciana, prèvia comunicació al Registre de programes d'actuació.  
  
Votació i adopció d'acords  
Sotmesa a votació la proposta, s'obté el següent resultat:  
dènou vots a favor (PSPV, PP, SV, Compromís, Ciutadans i regidor no adscrit) i dues abstencions (PVI).»  
En conseqüència, queda aprovada la proposta adoptada per l'Ajuntament Ple dels acords proposats.  
L'adreça electrònica per a la consulta serà la pàgina web de l'Ajuntament, http://urbanisme.vinaros.es/  
  
Vinaròs, 10 de març de 2022.- L'alcalde president: Guillem Alsina Gilabert.
Diari Oficial de la Generalitat Valenciana


Sumari del DOGV 9355, del 06-06-2022 (2022/4710)

ACORD de 20 de maig de 2022, del Consell, per la qual s'autoritza l'aprovació de l'expedient de rescabalament per enriquiment injust de l'Administració Eresar/2022/06R02/4, a favor de l'empresa UTE MTO COLEGIOS C.V.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9355

Data del DOGV
:   06-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4710


Data del document
:   20-05-2022

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

ACORD de 20 de maig de 2022, del Consell, per la qual s'autoritza l'aprovació de l'expedient de rescabalament per enriquiment injust de l'Administració Eresar/2022/06R02/4, a favor de l'empresa UTE MTO COLEGIOS C.V. [2022/4710]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i a proposta de la consellera d'Educació, Cultura i Esport, el Consell  
  
  
ACORDA  
  
Primer  
Autoritzar l'aprovació per la consellera d'Educació, Cultura i Esport de l'expedient de rescabalament per enriquiment injust de l'administració, a favor de l'empresa UTE MTO COLEGIOS CV, amb NIF Q97068039, per un import de set mil quinze euros amb désset cèntims d'euro (7.015,17 ?) IVA inclòs, en relació amb la despesa ocasionada pel servei de revisions tècnicolegals i inspeccions d'instal·lacions de calefacció de centres docents públics de la província de Castelló durant el període comprés entre l'1 de novembre i el 31 de desembre de 2021.  
  
  
Segon  
Autoritzar la imputació al pressupost corrent del 2022, de les obligacions econòmiques contretes en 2021 per un import de set mil quinze euros amb désset cèntims d'euro (7.015,17 ?) IVA inclòs.  
  
València, 20 de maig de 2022  
  
La consellera secretària,  
Mònica Oltra Jarque
Diari Oficial de la Generalitat Valenciana


Sumari del DOGV 9478, del 25-11-2022 (2022/10435)

Anunci de la convocatòria per a la provisió en propietat del lloc de coordinador o coordinadora del Servei Municipal d'Esports per promoció interna.
----------------------------------------------------------------------------------------------------------------------------------------------------

### Dades del document

Número de DOGV
:   9478

Data del DOGV
:   25-11-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/10707


Data del document
:   11-11-2022

Organisme emissor
:   Ajuntament de Massanassa

Tipus de document
:   Anunci

Descriptors 

:   * Massanassa
    * concurs administratiu

Anunci de la convocatòria per a la provisió en propietat del lloc de coordinador o coordinadora del Servei Municipal d'Esports per promoció interna. [2022/10988]  
Mitjançant Resolució d'Alcaldia número 2104 de data 28 d'octubre de 2022, s'ha aprovat les bases específiques i convocat el procediment per a la cobertura en propietat del lloc de coordinador/a del Servei Municipal d'Esports per promoció interna de l'Ajuntament Massanassa, pertanyent al grup A, subgrup A2, mitjançant el sistema de concurs oposició per promoció interna, de naturalesa funcionarial que han sigut publicades en el BOP de València, núm. 216 de data 10 de novembre de 2022.  
Els tràmits relatius a aquest procés selectiu podran consultar-se en el Tauler d'edictes de la Seu Electrònica i en la Pàgina web municipal http://www.massanassa.es, apartat Treballa a l'Ajuntament.  
D'acord amb el que s'estableix en la base cinquena de les bases específiques, el termini de presentació de sol·licituds serà de 20 dies hàbils, comptats des de l'endemà de la publicació de la convocatòria en el Boletín Oficial del Estado.  
  
Massanassa, 11 de novembre de 2022.- L'alcalde: Francisco A. Comes Monmeneu.
Diari Oficial de la Generalitat Valenciana


Sumari del DOGV 9438, del 29-09-2022 (2022/8733)

RESOLUCIÓ de 21 de setembre de 2022, del gerent de l'IVAM, per la qual se cita a termini les persones interessades en el procediment ordinari número 2 /000569/9500-JWD, del Tribunal Superior de Justícia de la Comunitat Valenciana, Sala Contenciosa Administrativa, Secció 2 de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9438

Data del DOGV
:   29-09-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/8733


Organisme emissor
:   Institut Valencià d'Art Modern, IVAM

Tipus de document
:   Resolució

RESOLUCIÓ de 21 de setembre de 2022, del gerent de l'IVAM, per la qual se cita a termini les persones interessades en el procediment ordinari número 2 /000569/4201-IDJ, del Tribunal Superior de Justícia de la Comunitat Valenciana, Sala Contenciosa Administrativa, Secció 2 de València. [2022/8733]  
La Secció 2 de la Sala Contenciosa Administrativa del Tribunal Superior de Justícia de la Comunitat Valenciana ha ordenat la pràctica de citació a termini de les persones interessades, relatiu al procediment referenciat a la capçalera, per la qual cosa es procedeix a la notificació mitjançant la publicació al Diari Oficial de la Generalitat Valenciana.  
  
  
Recurrent: M. A. V. E.  
Persones interessades: persones interessades en l'acord del Consell Rector de l'IVAM 18 de maig de 2022 que aprova l'oferta d'ocupació pública de l'IVAM per a 2022.  
Assumpte: recurs contenciós administratiu interposat per M. A. V. E. contra l'acord del Consell Rector de l'IVAM 18 de maig de 2022, que aprova l'oferta d'ocupació pública de l'IVAM per a 2022.  
Referència del tribunal: procediment ordinari núm. 2 /000569/3126-MTZ, NIG 46362-82-3-6421-4248344, de la Sala Contenciosa Administrativa (Secció 2) del Tribunal Superior de Justícia de la Comunitat Valenciana.  
  
Per això, d'acord amb el que preveu l'article 49 de la Llei 29/1998, de 13 de juliol, de la jurisdicció contenciosa administrativa, se cita a termini les persones interessades en el procediment descrit, a fi que puguen personar-se en les actuacions en el termini de nou dies, si ho estimen convenient en qualitat de demandats, i han de comparéixer-hi degudament representades en la forma establerta en l'article 23 de la Llei de la jurisdicció contenciosa administrativa.  
Això no obstant, es fa constar que l'IVAM, representada pels lletrats de l'Advocacia General de la Generalitat, compareix en defensa del manteniment de la resolució recorreguda.  
  
València, 22 de setembre de 2022.- El gerent: Sergi Pérez Serrano.
Diari Oficial de la Generalitat Valenciana


Sumari del DOGV 9396, del 02-08-2022 (2022/7109)

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a la implantació d'una planta per a tractament i valorització de residus orgànics, (expedient 2716276), al terme municipal de Carlet, al polígon 4, parcel·la 19.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9396

Data del DOGV
:   02-08-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/7109


Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a la implantació d'una planta per a tractament i valorització de residus orgànics, (expedient 2716276), al terme municipal de Carlet, al polígon 4, parcel·la 19. [2022/7109]  
Admesa a tràmit la sol·licitud de declaració d'interès comunitari promoguda per Resid Control, SL, relativa a la implantació d'una planta per a tractament i valorització de residus orgànics, en sòl no urbanitzable, (expedient 2716276), al terme municipal de Carlet, situada al polígon 4, parcel·la 19, i de conformitat amb el que disposa l'article 223.4 a) del Text Refós de la Llei d'Ordenació del Territori, Urbanisme i Paisatge aprovat per Decret Legislatiu 1/2021, de 18 de juny, del Consell, es sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interès comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DICs», així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer Gregori Gea núm. 27 de València, en horari d'exposició al públic de 09:00 a 14:00 hores, (demanant cita prèvia als telèfons 715 834 860 i 80 179 1319).  
  
  
València, 21 de juliol de 2022.- El cap del Servei Territorial d'Urbanisme (PA): M.ª Carmen Beltrán Alós.